“พาณิชย์” กำหนดแนวทางผลักดัน SMART โชว์ห่วย สร้างความคล่องตัวเศรษฐกิจฐานราก
“กระทรวงพาณิชย์” กำหนดแนวทางพัฒนาร้านโชว์ห่วยกว่า 30,000 รายทั่วประเทศ ยกระดับเป็น SMART โชว์ห่วย สร้างความคล่องตัวเศรษฐกิจฐานราก
“กระทรวงพาณิชย์” กำหนดแนวทางพัฒนาร้านโชว์ห่วยกว่า 30,000 รายทั่วประเทศ ยกระดับเป็น SMART โชว์ห่วย สร้างความคล่องตัวเศรษฐกิจฐานราก
17 ม.ค. 2563

นายวีรศักดิ์ หวังศุภกิจโกศล รัฐมนตรีช่วยว่าการกระทรวงพาณิชย์ กล่าวถึงความคืบหน้าการพัฒนาร้านค้าโชว์ห่วยทั่วประเทศเพื่อยกระดับให้เป็นร้าน Smart โชว์ห่วย ว่า ขณะนี้ได้บูรณาการการทำงานร่วมกับหน่วยงานที่เกี่ยวข้องและพันธมิตรภาคเอกชน
โดยมีความคืบหน้าไปในหลายด้าน เริ่มจากการสำรวจร้านค้าโชว์ห่วยทั่วประเทศที่มีความพร้อมจำนวนกว่า 30,000 ราย ซึ่งสามารถจำแนกออกเป็น 4 ขนาด คือ ขนาด SS มีพื้นที่ 1 คูหา (ประมาณ 20 ตร.ม.) หรือรายได้น้อยกว่า 30,000 บาท/เดือน คิดเป็นสัดส่วน 56.2% , ขนาด S มีพื้นที่ 2 คูหา (ประมาณ 40 ตร.ม.) หรือรายได้ 30,000-50,000 บาท/เดือน คิดเป็นสัดส่วน 21.7% , ขนาด M มีพื้นที่ 3 คูหา (ประมาณ 60 ตร.ม.)  หรือรายได้ 50,001-100,000 บาท/เดือน คิดเป็นสัดส่วน 12.6% และขนาด L มีพื้นที่มากกว่า 3 คูหา (มากกว่า 60 ตร.ม.) หรือรายได้มากกว่า 100,000/เดือน คิดเป็น 9.5%
ทั้งนี้ ได้นำผลสำรวจดังกล่าวมาจัดทำเครื่องมือการพัฒนาให้เหมาะสมกับร้านโชว์ห่วยแต่ละขนาด และวิเคราะห์เชิงลึกถึงจุดอ่อนที่ต้องเปลี่ยนแปลงเพื่อพัฒนาให้เป็นร้าน SMART โชว์ห่วย โดยกำหนดไว้ 5 แนวทาง คือ
สำหรับร้านขนาด M และ L เป็นร้านขนาดกลาง-ใหญ่มีการทำงานที่มีความซับซ้อนมากขึ้น จึงต้องมีเครื่องมือและโปรแกรมเพื่อบริหารจัดการได้แบบครบวงจรด้วยระบบ POS ผ่านคอมพิวเตอร์ ซึ่งได้รับการสนับสนุนจากสำนักงานส่งเสริมเศรษฐกิจดิจิทัล (DEPA) โดยให้คูปองส่วนลดจำนวน 10,000 บาท เพื่อซื้อโปรแกรมดังกล่าวได้ในราคาพิเศษ อย่างไรก็ดี หากร้านขนาด S มีความพร้อมในการลงทุนก็สามารถใช้งานระบบและสิทธิประโยชน์นี้ได้เช่นกัน
และ 5. การเข้าถึงเงินทุน ร้านโชว์ห่วยจำเป็นจะต้องมีเงินทุนสำหรับลงทุนเพื่อประโยชน์ในระยะยาว จึงได้ร่วมกับสถาบันทางการเงินให้การสนับสนุนสินเชื่อดอกเบี้ยต่ำ เพื่อให้ร้านโชว์ห่วยสามารถขยับขยายธุรกิจของตนเองให้เติบโตและมั่นคงได้
สำหรับแนวทางการดำเนินงานขั้นต่อไปจะเข้าสู่การนำเครื่องมือ 5 ด้านที่ได้กำหนดให้เหมาะสมกับร้านโชว์ห่วยแต่ละขนาดมาปฏิบัติใช้ พร้อมกับลงพื้นที่จริงเพื่อเปลี่ยนร้านโชว์ห่วยแบบดั้งเดิมให้สำเร็จเป็นร้าน SMART โชว์ห่วยให้ครอบคลุมทั่วประเทศ ซึ่งจะนำไปสู่การเปลี่ยนแปลงครั้งใหญ่ของการหมุนเวียนเศรษฐกิจฐานรากให้มีความคล่องตัว และเจ้าของธุรกิจรายเล็กๆ ในท้องถิ่นก็จะเป็นพลังสำคัญของประเทศต่อไป